**«Қазақстан Республикасының кейбір заңнамалық актілеріне қорғаныс өнеркәсібі және**

**мемлекеттік қорғаныстық тапсырыс мәселелері бойынша өзгерістер мен толықтырулар енгізу туралы»**

**Қазақстан Республикасы Заңының жобасына**

**САЛЫСТЫРМА КЕСТЕ**

|  |  |  |  |  |
| --- | --- | --- | --- | --- |
| **Р/с№** | **Құрылымдық бөлігі** | **Заңнамалық актінің редакциясы** | **Ұсынылатын редакция** | **Негіздеме** |
| 1 | 2 | 3 | 5 | 6 |
| **1. «Қазақстан Республикасының әуе кеңістігін пайдалану және авиация қызметі туралы» 2010 жылғы 15 шілдедегі Қазақстан Республикасының Заңы** | | | | | |
|  | 1-баптың  1-тармағы | 15-бап. Мемлекеттік авиация саласындағы уәкілетті органның әуе кеңістігін пайдалану және авиация қызметі саласындағы құзыреті  Мемлекеттік авиация саласындағы уәкілетті орган өз құзыреті шегінде:  …  жоқ. | 2) 15-бап мынадай мазмұндағы 11-1), 22) және 23) тармақшалармен толықтырылсын:  **«11-1) Қазақстан Республикасының мемлекеттік авиациясында ұшу жұмысын ұйымдастыру жөніндегі нұсқаулықты әзірлейді және бекітеді;»;**  **«22) Қазақстан Республикасы мемлекеттік авиациясының ұшуын объективті бақылауды ұйымдастыру жөніндегі нұсқаулықты әзірлейді және бекітеді;**  **23) Қазақстан Республикасы мемлекеттік авиациясының авиация персоналы сыныптық біліктілігін беру (растау және төмендету) туралы нұсқаулықты әзірлейді және бекітеді;»;** | Мемлекеттік авиацияда ұшу жұмысының бірыңғай тәртібін белгілеу, сондай-ақ ҚР күш құрылымдарының ерекшелігін (ерекшеліктерін) және мақсатын ескере отырып, ҚР мемлекеттік авиация саласындағы әртүрлі нормативтік-құқықтық актілердің талаптарын үндестіру мақсатында.  Бірыңғай Нұсқаулықты енгізу авиациялық бөлімшелердің барлық командирлеріне (бастықтарына) мақсаты бойынша ұшуды (ұшып өтуді) ұйымдастыру және өткізу, ұшу-әдістемелік даярлық деңгейін арттыру, нұсқаушыларды даярлау мәселелерін, сондай-ақ ҚР мемлекеттік авиациясының ұшу құрамының қате іс-қимылдарына және кәсібін жете меңгермеуіне байланысты қауіпті факторларды болғызбау жөніндегі іс-қимылдардың алгоритмін түсінуге мүмкіндік береді.  Ұшу қауіпсіздігін және авиациялық техниканың сенімділігін арттыру, мемлекеттік авиацияда ұшуды ұйымдастыру және орындау кезінде авиациялық персоналдың іс-қимылын бақылау мақсатында.  Сыныптық біліктілікті берудің бірыңғай тәртібін белгілеу және мемлекеттік авиациядағы авиация персоналының кәсіби шеберлігіне бірдей талаптарды белгілеу мақсатында, сондай-ақ мемлекеттік авиацияның авиация персоналын кәсіптік даярлау сапасын бақылау мен әдістемесін жетілдіру мүддесінде және авиация персоналының қате іс-әрекеттері мен кәсібін жете меңгермеуіне байланысты қауіпті факторлардың алдын алу мақсатында жүзеге асырылады. |
| **2. «Қорғаныс өнеркәсібі және мемлекеттік қорғаныстық тапсырыс туралы» 2019 жылғы 18 наурыздағы**  **Қазақстан Республикасының Заңы** | | | | | |
|  | 1-баптың  2-тармағының  1) тармақшасы | 1-бап. Осы Заңда пайдаланылатын негізгі ұғымдар.  Осы Заңда мынадай негізгі ұғымдар пайдаланылады:  36) техникалық құралдар – қару-жарақты, әскери және арнайы техниканы қолдануға, оларға қызмет көрсетуге, жөндеуге және оларды сақтауға, оқытуға және тылдық қамтамасыз етуге арналған құралдар, жүйелер, кешендер, құрылғылар, байланыс құралдары, оптикалық және электрондық-оптикалық аспаптар, **мемлекеттік құпияларды қорғау** және радиоэлектрондық күрес құралдары, сондай-ақ қорғаныс объектілері мен өзге де қорғалатын объектілердің күзетін (байқауды), қорғанысын (диверсияға қарсы қорғанысын) қамтамасыз ететін техникалық күзет құралдары; | 1) 1-баптың 36) тармақшасы «**мемлекеттік құпияларды қорғау»** деген сөздерден кейін «**, радиоэлектрондық барлау»** деген сөздермен толықтырылсын; | Техникалық құралдардың құрамына радиоэлектрондық барлау құралдарын қосу |
|  | 1-баптың  2-тармағының 2) тармақшасы | 6-бап. Уәкілетті органның функциялары  Уәкілетті орган:  ...  жоқ.  «16-1) оқ-дәрілер мен жарылғыш заттарды кәдеге жарату объектілерінің өндірістік қызметін ұйымдастыру, осы жұмыс түрлерін жүргізу кезінде қауіпсіздікті және күзетті қамтамасыз ету жөніндегі нұсқаулықты әзірлейді және бекітеді;»;  28) мемлекеттік қорғаныстық тапсырыс шеңберіндегі бюджет қаражаты уәкілетті органның бюджетінде көзделген болса, мемлекеттік қорғаныстық тапсырысты қалыптастыру, орналастыру және орындау қағидаларына сәйкес **мемлекеттік қорғаныстық тапсырыс шеңберінде сатып алынатын әскери мақсаттағы тауарларды (өнімдерді), қосарланған мақсаттағы (қолданыстағы) тауарларды (өнімдерді), әскери мақсаттағы жұмыстар мен әскери мақсаттағы көрсетілетін қызметтерді мемлекеттік қорғаныстық тапсырысты алушының мемлекеттік мекемелеріне бөледі және олардың** тактикалық-техникалық тапсырмаға (техникалық өзіндік ерекшелікке, тактикалық-техникалық сипаттамаларға) сәйкестігін қамтамасыз етеді; | 2) 6-бап мынадай мазмұндағы 16-1) және 26-1) тармақшалармен толықтырылсын:  **«16-1) оқ-дәрілер мен жарылғыш заттарды кәдеге жарату объектілерінің өндірістік қызметін ұйымдастыру, осы жұмыс түрлерін жүргізу кезінде қауіпсіздікті және күзетті қамтамасыз ету жөніндегі нұсқаулықты әзірлейді және бекітеді;»;**  **«26-1) еңсерілмейтін күш жағдаяттары басталған кезде тараптардың келісуі бойынша мемлекеттік қорғаныстық тапсырысты орындауға арналған шарттың міндеттемелерін орындау мерзімін және (немесе) оның қолданылу мерзімін ұзарту туралы шешім қабылдайды;»;**  28) тармақша мынадай редакцияда жазылсын:  «28) мемлекеттік қорғаныстық тапсырыс шеңберіндегі бюджет қаражаты уәкілетті органның бюджетінде көзделген болса, мемлекеттік қорғаныстық тапсырысты қалыптастыру, орналастыру және орындау қағидаларына сәйкес **мемлекеттік қорғаныстық тапсырыс шеңберінде сатып алынатын әскери мақсаттағы тауарлардың (өнімдердің), қосарланған мақсаттағы (қолданыстағы) тауарлардың (өнімдердің), әскери мақсаттағы жұмыстар мен әскери мақсаттағы көрсетілетін қызметтердің** тактикалық-техникалық тапсырмаға (техникалық өзіндік ерекшелікке, тактикалық-техникалық сипаттамаларға) сәйкестігін қамтамасыз етеді;»; | Нұсқаулықты бекіту оқ-дәрілер мен жарылғыш заттарды кәдеге жарату процесін тиісті деңгейде ұйымдастыруға, осы жұмыс түрлерін жүргізудің барынша қауіпсіздігін, сондай-ақ кәдеге жарату объектілерін күзетуді қамтамасыз етуге мүмкіндік береді.  Еңсерілмейтін күш жағдаяттары туындаған кезде уәкілетті органға мерзімдерді ұзарту құқығын беру қажет.  Әскери мақсаттағы тауарларды (өнімдерді), қосарланған мақсаттағы (қолданылатын) тауарларды (өнімдерді), әскери мақсаттағы жұмыстарды және әскери мақсаттағы көрсетілетін қызметтерді бөлу және беру тәртібін белгілейтін "Қорғаныс өнеркәсібі және мемлекеттік қорғаныс тапсырысы туралы" ҚРЗ 28-бабын алып тастауға байланысты. |
|  | 1-баптың  2-тармағының  3) тармақшасы | 7-бап. Орталық атқарушы органдардың, Қазақстан Республикасының Президентіне тікелей бағынатын және есеп беретін мемлекеттік органдардың, олардың ведомстволарының қорғаныс өнеркәсібі және мемлекеттік қорғаныстық тапсырыс саласындағы функциялары  Орталық атқарушы органдар, Қазақстан Республикасының Президентіне тікелей бағынатын және есеп беретін мемлекеттік органдар, олардың ведомстволары:  ...  9) осы Заңның 19-бабы **2-тармағының** 2), 3), 7) және 12) тармақшаларында көзделген, мемлекеттік қорғаныстық тапсырыс шеңберінде сатып алынатын әскери мақсаттағы тауарлардың (өнімдердің), қосарланған мақсаттағы (қолданыстағы) тауарлардың (өнімдердің), әскери мақсаттағы жұмыстар мен әскери мақсаттағы көрсетілетін қызметтердің тізбесін әзірлейді және уәкілетті органмен келісу бойынша бекітеді; | 3) 7-баптың 9) тармақшасы «**2-тармағының**» деген сөздерден кейін «**1-1),**» деген цифрлармен толықтырылсын; | Қазақстан Республикасының Президенті Қ. Тоқаевтың 2020 жылғы 31 қазандағы № 20-2310-2 тапсырмасына сәйкес Қорғаныс министрлігінің қосалқы бөлшектер мен жиынтықтауыштарды сатып алу рәсімдерін жеңілдету жөніндегі тәсілдеріне қолдау көрсетілді. Қосалқы бөлшектер мен жиынтықтауыштарды сатып алудың қолданыстағы тетігі (мемлекеттік қорғаныстық тапсырыс арқылы) кенеттен істен шыққан жағдайда қару-жарақ пен әскери техниканы жедел қалпына келтіруді қамтамасыз етпейді. Бұл техникалық және жауынгерлік әзірлікті, әсіресе тұрақты жауынгерлік кезекшілікті атқаратын немесе қамтамасыз ететін бөлімшелерді қамтамасыз ету жөніндегі мәселелерді шешуді қиындатады. Мәселен, Үкімет бекітетін МҚТ-ға өзгерістер енгізу үшін кемінде 4-6 ай қажет және бұл жылына 2 рет қана мүмкін болады. Өз кезегінде, қаржы кезеңі ішінде және бөлінген лимиттер шегінде мемлекеттік сатып алу туралы заңнама шеңберінде сатып алынатын қосалқы бөлшектер мен жинақтауыштардың номенклатурасы мен көлемін өзгертуді бюджеттік бағдарлама әкімшісі (бұл жағдайда Қорғаныс министрі) шешеді. Сондықтан мемлекеттік сатып алу арқылы қосалқы бөлшектер мен жинақтауыштарды сатып алу ҚӘТ-ның жоспардан тыс сынуын қалпына келтіру уақытын бірнеше есе қысқартады және сол арқылы жауынгерлік әзірліктің төмендеуін болғызбауға мүмкіндік береді. |
|  | 1-баптың  2-тармағының 4) тармақшасы | 19-бап. Мемлекеттік қорғаныстық тапсырыс, оның құрамы мен мазмұны  …  2. Мемлекеттік қорғаныстық тапсырыстың құрамына мыналар кіреді:  …  1) қару-жарақты, əскери, автомобиль және арнайы техниканы, арнайы құралдарды**,** **оларға қосалқы бөлшектер мен жиынтықтауыштарды** әзірлеу, өндіру (құрастыру), беру, жаңғырту;  жоқ  Осы **тармақтың** 2), 3), 7) және 12) тармақшаларында көзделген әскери мақсаттағы тауарлардың (өнімдердің), қосарланған мақсаттағы (қолданыстағы) тауарлардың (өнімдердің), әскери мақсаттағы жұмыстар мен әскери мақсаттағы көрсетілетін қызметтердің тізбесін уәкілетті органмен келісу бойынша мемлекеттік органның бірінші басшысы айқындайды.  **жоқ** | 4) 19-баптың 2-тармағында:  1) тармақшадағы «, **оларға қосалқы бөлшектер мен жиынтықтауыштарды»** деген сөздер алып тасталсын;  мынадай мазмұндағы 1-1) тармақшамен толықтырылсын:  «**1-1) қару-жараққа, әскери, автомобильдік және арнайы техникаға, арнайы құралдарға қосалқы бөлшектер мен жиынтықтауыштарды әзірлеу, жасау (құрастыру), жаңғырту, беру;»;**    екінші бөлік «**тармақтың**» деген сөзден кейін «**1-1),**» деген цифрлармен толықтырылсын;  мынадай мазмұндағы үшінші бөлікпен толықтырылсын:  «**Көрсетілген тізбеге енгізілмеген әскери мақсаттағы тауарларды (өнімді), қосарланған мақсаттағы (қолданыстағы) тауарларды (өнімді), әскери мақсаттағы жұмыстар мен әскери мақсаттағы көрсетілетін қызметтерді мемлекеттік органдар уәкілетті органмен келісу бойынша Қазақстан Республикасының мемлекеттік сатып алу туралы заңнамасында белгіленген тәртіппен сатып алады.».** | Қосалқы бөлшектер мен жиынтықтаушылар жеке 1-1) тармақшаның енгізілуіне байланысты алып тасталады  Қазақстан Республикасының Президенті Қ. Тоқаевтың 2020 жылғы 31 қазандағы № 20-2310-2 тапсырмасына сәйкес Қорғаныс министрлігінің қосалқы бөлшектер мен жиынтықтауыштарды сатып алу рәсімдерін жеңілдету жөніндегі тәсілдеріне қолдау көрсетілді.  Түзету «қару-жараққа, әскери, автомобильдік және арнайы техникаға, арнайы құралдарға қосалқы бөлшектер мен жиынтықтауыштарды әзірлеу, дайындау (құрастыру), жаңғырту, жеткізу» МҚТ құрамының жеке құрамдас бөлігіне бөлуге бағытталған.  7-баптың 9) тармақшасына және 19-баптың 2-тармағының 1-тармақшасына түзетумен сәйкес келтіру. |
|  | 1-баптың  2-тармағының  5) тармақшасы | 20-бап. Мемлекеттік қорғаныстық тапсырысты қалыптастыру және орналастыру  2.  …  Мемлекеттік қорғаныстық тапсырысты алушылар тактикалық-техникалық тапсырманы (техникалық өзіндік ерекшелікті, тактикалық-техникалық сипаттамаларды) уәкілетті органға əскери мақсаттағы тауарларды (өнімдерді), қосарланған мақсаттағы (қолданыстағы) тауарларды (өнімдерді) беру, əскери мақсаттағы жұмыстарды орындау және əскери мақсаттағы қызметтерді көрсету **мерзімдері мен** орындарын көрсете отырып жібереді. | 5) 20-бапта  2-тармақтың үшінші абзацындағы «**мерзімдері мен**» деген сөздер алып тасталсын; | Беру мерзімі 22-баптың 4-тармағында реттелген. |
|  | 1-баптың  2-тармағының 7) тармақшасы | 23-бап. Мемлекеттік қорғаныстық тапсырысты орындауға арналған шартқа өзгерістер мен толықтырулар енгізу үшін негіздер  ...  2. Бекітілген мемлекеттік қорғаныстық тапсырысқа тиісті өзгерістер мен толықтырулар енгізбей, мемлекеттік қорғаныстық тапсырысты орындауға арналған шартқа осы баптың 1-тармағына сәйкес өзгерістер мен толықтырулар енгізуге мынадай:  ...  7) егер мемлекеттік қорғаныстық тапсырысты орындаушы өзімен жасалған шартты орындау процесінде әскери мақсаттағы тауардың (өнімнің), қосарланған мақсаттағы (қолданыстағы) тауардың (өнімнің), әскери мақсаттағы жұмыс пен әскери мақсаттағы көрсетілетін қызметтің бір бірлігі үшін бағаның өзгермеуі шартымен міндеттемелерді орындау мерзімдері өзгермеген кезде оларды жақсартатын сапалық және (немесе) техникалық сипаттамаларды **ұсынған жағдайларда жол беріледі.**  **8) жоқ.** | 6) 23-баптың 2-тармағының 7) тармақшасындағы «**ұсынған жағдайларда жол беріледі.»** деген сөздер «**ұсынған**;» деген сөзбен ауыстырылып, мынадай мазмұндағы 8) тармақшамен толықтырылсын:  **«8) тараптардың өзара келісуі бойынша, шарттың орындалуына еңсерілмейтін күш (форс-мажор) жағдаяттары әсер еткен кезде шарттың орындалу мерзімі өзгерген жағдайларда жол беріледі.»;** | Cоvid-19 коронавирус инфекциясының қарқынды таралуы және инфекцияның таралуына жол бермеуге бағытталған шектеулер қорғаныстық-өнеркәсіптік кешен кәсіпорындарының мемлекеттік қорғаныстық тапсырыс бойынша міндеттемелерді орындауына әсер етті. Заңның қолданыстағы редакциясы еңсерілмес күш (форс-мажор) жағдайларының әсер етуі нәтижесінде шарттардың орындалу мерзімдерін ұзарту мүмкіндігін көздемейді. Осыған байланысты, егер форс-мажорлық жағдайлар нәтижесінде мерзімінде орындау мүмкін болмаған жағдайда, шарт тараптарының келісуі бойынша орындау мерзімдерін өзгерту мүмкіндігін көздеуді ұсынамыз. |
|  | 1-баптың  2-тармағының 7) тармақшасы | **27-бап. Әскери өкілдіктердің міндеттері мен функциялары**  …  3. Әскери өкілдіктерге:  …  5) **республикалық** бюджет қаражаты есебінен құрылған немесе сатып алынған материалдық құндылықтарды есепке алуды жүргізу жөніндегі міндеттер жүктеледі; | 7) 27-баптың 3-тармағының 5) тармақшасындағы «**республикалық»**  деген сөз «**мемлекеттік қорғаныстық тапсырысты орындау шеңберінде республикалық**» деген сөздермен ауыстырылсын; | Әскери өкілдіктер құзыретінен мемлекеттік қорғаныстық тапсырысты орындауға байланысты емес бақылауды алып тастау. |
|  | 1-баптың  2-тармағының 9) тармақшасы | **28-бап. Әскери мақсаттағы тауарларды (өнімдерді), қосарланған мақсаттағы (қолданыстағы) тауарларды (өнімдерді), əскери мақсаттағы жұмыстар мен əскери мақсаттағы көрсетілетін қызметтерді бөлу және беру**  1. Мемлекеттік қорғаныстық тапсырыс шеңберіндегі бюджет қаражаты уәкілетті органның бюджетінде көзделген болса, мемлекеттік қорғаныстық тапсырыс шеңберінде сатып алынған әскери мақсаттағы тауарларды (өнімдерді), қосарланған мақсаттағы (қолданыстағы) тауарларды (өнімдерді), əскери мақсаттағы жұмыстар мен əскери мақсаттағы көрсетілетін қызметтерді мемлекеттік қорғаныстық тапсырысты алушылардың ведомстволық бағынысты мекемелеріне бөлу және беру мемлекеттік қорғаныстық тапсырысты орындауға арналған шарттардың талаптарына сәйкес уәкілетті орган басшысының шешімі бойынша мемлекеттік қорғаныстық тапсырысты қалыптастыру, орналастыру және орындау қағидаларына сәйкес жүзеге асырылады.  2. Әскери мақсаттағы тауарларды (өнімдерді), қосарланған мақсаттағы (қолданыстағы) тауарларды (өнімдерді), əскери мақсаттағы жұмыстар мен əскери мақсаттағы көрсетілетін қызметтерді бөлу және беру туралы шешім қабылданғаннан кейін күнтізбелік отыз күннен аспайтын мерзімде әскери мақсаттағы тауарларды (өнімдерді), қосарланған мақсаттағы (қолданыстағы) тауарларды (өнімдерді), әскери мақсаттағы орындалған жұмыстар мен әскери мақсаттағы көрсетілген қызметтерді қабылдау-беру актісі (тапсыру актісі) (бұдан әрі – қабылдау-беру актісі) ресімделеді.  3. Қабылдау-беру актісіне беруші және қабылдаушы тараптардың уәкілетті лауазымды адамдары қол қояды және оны қабылдаушы тараптың мемлекеттік мекемелерінің басшылары бекітеді.  Қабылдау-беру актісі қазақ және орыс тілдерінде төрт данада, қабылдау-беру актісін ресімдеуге қатысатын тараптардың әрқайсысы үшін бір-бір данадан жасалады.  4. Мемлекеттік қорғаныстық тапсырыс шеңберінде сатып алынған әскери мақсаттағы тауарларды (өнімдерді), қосарланған мақсаттағы (қолданыстағы) тауарларды (өнімдерді), əскери мақсаттағы жұмыстар мен əскери мақсаттағы көрсетілетін қызметтерді беруді есепке алу мемлекеттік мекемелерде бухгалтерлік есепке алуды жүргізу қағидаларына сәйкес жүргізіледі.  5. Осы баптың ережелері Қазақстан Республикасының Мемлекеттік күзет қызметіне қолданылмайды. | 8) 28-бап алып тасталсын. | Құқық қолдану практикасы осы норманың іске асырылмайтынын көрсетті.  Қазіргі уақытта алушылар шарт талаптары бойынша техникалық өзіндік ерекшелігіне сәйкес тауарларды (жұмыстарды, көрсетілетін қызметтерді) қабылдауды жүзеге асырады және уәкілетті органның шешімінсіз қабылдап алу-тапсыру актілеріне қол қояды. |
|  | 1-баптың  2-тармағының 10) тармақшасы | 29-бап. Рекламация  2. **Өндірілген, жаңғыртылған, жөнделген не техникалық қызмет көрсетуден өткен әскери мақсаттағы тауарлардағы (өнімдердегі), қосарланған мақсаттағы (қолданыстағы) тауарлардағы (өнімдердегі), əскери мақсаттағы жұмыстар мен əскери мақсаттағы көрсетілетін қызметтердегі** ақаудың себептерін анықтау үшін мемлекеттік қорғаныстық тапсырысты алушы **мен** мемлекеттік қорғаныстық тапсырысты орындаушы, **уәкілетті орган** өкілдерінің және әскери өкілдердің қатысуымен бірлескен комиссия құрылады. Комиссияның жұмыс істеу тәртібі мемлекеттік қорғаныстық тапсырысты қалыптастыру, орналастыру және орындау қағидаларында айқындалады. | 10) 29-баптың 2-тармағы мынадай редакцияда жазылсын:  «2. Ақаудың себептерін анықтау үшін мемлекеттік қорғаныстық тапсырысты алушы, мемлекеттік қорғаныстық тапсырысты орындаушы өкілдерінің және әскери өкілдердің **(болған кезде)** қатысуымен бірлескен комиссия құрылады. Комиссияның жұмыс істеу тәртібі мемлекеттік қорғаныстық тапсырысты қалыптастыру, орналастыру және орындау қағидаларында айқындалады.»; | Уәкілетті органның штат саны әскери мақсаттағы тауарлардағы (өнімдердегі), қосарланған мақсаттағы (қолданыстағы) тауарлардағы (өнімдердегі), әскери мақсаттағы жұмыстар мен әскери мақсаттағы көрсетілетін қызметтердегі ақаудың себептерін анықтау жөніндегі бірлескен комиссияларға қатысуға мүмкіндік бермейді. |

**Қазақстан Республикасы Парламентінің**

**депутаттары Қ. Ержан**

**М. Ерман**

**А. Құспан**

**Н. Нұрсипатов**